ตัดสินคดียึดทรัพย์ไม่กระทบหุ้นปิดตลาดบวก4.27 จุด
หุ้นไทยปิดปิดตลาดที่ 721.37 จุด บวก 4.27 จุด&nbsp;นักลงทุนเชื่อหลังตัดสินคดียึดทรัพย์ เหตุการณ์ไม่รุนแรง
26 ก.พ. 2553

หุ้นไทยปิดปิดตลาดที่ 721.37 จุด บวก 4.27 จุด นักลงทุนเชื่อหลังตัดสินคดียึดทรัพย์ เหตุการณ์ไม่รุนแรง 
ดัชนีตลาดหุ้นไทยในภาคบ่ายผันผวนในกรอบแคบๆ ในแดนบวก โดยในช่วงท้ายมีการขายทำกำไรออกมาจากกลุ่มนักลงทุนที่รอผลการตัดสินคดียึดทรัพย์ 7.6 หมื่นล้านบาท แต่ผลยังไม่ออกมาทำให้คนที่จับเสือมือเปล่า หรือ ใช้สินเชื่อในการซื้อขายรายวันต้องยอมขายทิ้งขาดทุนในท้ายตลาด เป็นผลให้ดัชนีที่ขึ้นไปแตะ 723.63 จุด หรือ บวก 6.53 จุด ซึ่งเป็นจุดสูงสุดของวันลดลงมาเหลือเพียงบวก 1 จุด เท่านั้น ก่อนจะดีดกลับมาปิดที่ 721.37 จุด เพิ่มขึ้น 4.27 จุด หรือ 0.6% เมื่อปิดตลาด มูลค่าการซื้อขายอยู่ที่ 19,652.48 ล้านบาท 
นายพิชัย เลิศสุพงศ์กิจ ผู้อำนวยการอาวุโส ฝ่ายการตลาด บริษัทหลักทรัพย์ (บล.) ธนชาต กล่าวว่า ปัจจัยหลักของตลาดหุ้นไทยวันนี้อยู่ที่คำตัดสินคดียึดทรัพย์ โดยแรงซื้อส่วนใหญ่มากจากนักลงทุนที่วิธีการลงทุนแบบสวนทางกับคนส่วนใหญ่เข้ามาทยอยซื้ออย่างต่อเนื่อง ประกอบกับมีข่าวในด้านบวกเข้ามาพยุงตลาด ทั้งกรณีมาบตาพุด และ การจ่ายเงินปันผลของบริษัทจดทะเบียน
อย่างไรก็ตาม หลังจากมีคำตัดสินออกมาต้องคอยดูว่า การชุมนุมใหญ่หลังจากวันที่ 14 มี.ค. นั้นจะเกิดความรุนแรงหรือไม่ ซึ่งจากการประเมินในเบื้องต้นคาดว่า ไม่น่าจะเกิดความรุนแรง 
หุ้นที่มีมูลค่าซื้อขายสูงสุด 5 อันดับแรก คือPTT  ปิดที่ 232.00  เพิ่มขึ้น 1.00  บาท หรือ 0.43%BANPU  ปิดที่ 550.00 เพิ่มขึ้น 14.00 บาท หรือ 2.61%PTTAR  ปิดที่ 26.75 เพิ่มขึ้น 0.75 บาท หรือ 2.88%SCB  ปิดที่ 84.00 บาท เพิ่มขึ้น 0.50 บาท หรือ 0.60% BBL  ปิดที่ 116.50 บาท เพิ่มขึ้น 1.50 บาท หรือ 1.30%